cyanic-selkie/wikianc huggingface dataset:
Behistun
Behistun oli aikoinaan kylän ja vuoren nimi tärkeällä kauppareitillä. Nykyisin se sijaitsee noin 30 kilometriä koilliseen Kermānšāhin kaupungista. Merkittävin jäännös Behistunissa on monumentti, jossa on piirtokirjoitusta, mutta alueella on merkkejä asutuksesta paleoliittiseltä kaudelta. Muita löydöksiä alueella ovat meedialainen linnoitus n. 700–600 luvuilta eaa., seleukidiaikainen hahmo makaavasta Heraakleesta ja parthialainen kivi, johon on kaiverrettu alttariuhri. Lisäksi epäillään, että Behistunin tasangon alla olisivat muinaisen kaupungin jäännökset.
Behistunin monumentti
left|thumb|140px|Yksityiskohta kohokuviosta; [[Skyytit|skyyttikuningas Skunkha.]] Behistunin alueen merkittävin yksittäinen jäännös on noin 100 metrin korkeuteen vuonna 521 eaa. kaiverrettu monumentti. Kohokuva esittää Persian kuningasta Dareios I:stä. Hänellä on kädessään jousipyssy ylimmän vallan symbolina. Dareioksen vasen jalka on meedialaisen huijarin Gaumatan, joka pyrki Persian hallitsijaksi Smediinä, rinnan päällä, ja Gaumatalla on kädet ilmassa alistumisen merkkinä. Dareioksen oikealla puolella joukko kapinallisjohtajia, jotka ovat kävelemässä kohti kuningasta. Kapinalliset on sidottu käsistään ja heidän niskansa ympäri menee pitkä köysi. Kohokuvan ympärillä on piirtokirjoitusta.
Kirjoitus on tehty kolmella eri kielellä. Vanhin teksti on elamin kielellä, ja se kertoo Dareioksesta ja kapinallisista. Seuraavat kirjoitukset ovat akkadiksi ja muinaispersiaksi, ja niissä kuvaillaan samoja tapahtumia. Tekstissä Dareios kertoo, kuinka Ahura Mazda -jumala valitsi hänet syrjäyttämään vallananastaja Gaumatan, ja onnistumisestaan kapinoiden tukahduttamisessa.
Ensimmäiset historialliset maininnat monumentissa ovat kreikkalaiselta Ktesiaalta n. 300-luvulta eaa. . Akhaimenidien hallitsijasuvun jälkeen vuonna 330 eaa. monumentti unohtui useiksi vuosiksi. Pari vuosisataa myöhemmin kreikkalainen historioitsija Diodoros Sisilialainen laittoikin Behistunin monumentin legendaarisen Semiramiin työksi ja arabialaisen Ibn Hauqalin mukaan kuvassa Dareios oli opettaja oppilaidensa edessä.
Eurooppalaiset kävivät alueella ensimmäisen kerran 1500-luvulla. Sekä englantilainen seikkailija Robert Shirley että ranskalainen Ange Gardane olettivat, että kuvassa on Jeesus opetuslapsineen. Vuonna 1818 brittiläinen Robert Ker Porter epäili, että kuva esitti kuningas Salmanassar V:tä ja Israelin kymmentä kadonnutta sukukuntaa.
thumb|210px|Osa [[muinaispersialaisesta kirjoituksesta Behistunista.]] Vasta Henry Rawlinson vuonna 1835 tutki kirjoituksia ensimmäisen kerran vakavasti. Teksti pysyi Rawlinsonillekin pitkään salassa, vaikka hän oli jo aiemmin tunnistanut sanan Dârayavauš ("Dareios"). Vasta saatuaan saksalaiselta Georg Friedrich Grotefendilta muistiinpanoja, joissa tämä oli osittain onnistunut ratkaisemaan persialaisen nuolenpääkirjoituksen, onnistui Rawlinson tulkitsemaan tekstiä. Vuoteen 1846 mennessä Rawlinson käänsi koko tekstin ja tämän avulla pystyttiin ymmärtämään myös jo kauan sitten kuolleita elamin ja akkadimin kieliä.
Fosfori
Fosfori on yksi maapallon yleisimmistä alkuaineista. Sen kemiallinen merkki on P ja järjestysluku 15. Se on moniarvoinen epämetalli, jota löytyy yleisesti epäorgaanisena fosfaattina ja kaikista elävistä soluista, mutta sitä ei koskaan tavata luonnossa vapaana alkuaineena. Fosforin löytänyt alkemisti Hennig Brand löysi aineen sattumalta, kun hän haihdutti tynnyreissä virtsaa ja keräsi pohjalle jääneen sakan ja tiivisti tislauksessa syntyneen nesteen kylmässä vedessä kiinteäksi.
Vapaana alkuaineena esiintyvä valkoinen fosfori on erittäin myrkyllistä, mutta eräät sen yhdisteet ovat elämälle välttämättömiä.
Allotroopit
thumb|left|Fosforin allotrooppeja, vasemmalta oikealle: valkoinen fosfori, rakeet ja kimpale punaista fosforia ja oikeassa reunassa violettia fosforia Vapaana alkuaineena fosfori voi esiintyä neljässä tai useammassa allotrooppisessa muodossa: valkoinen (tai keltainen), punainen ja musta (violetti). Yleisimmät muodot ovat punainen ja valkoinen fosfori.
Yleisin muoto fosforista on valkoinen fosfori. Se koostuu neliatomisista P4-molekyyleistä ja on vahamainen valkoinen kiinteä aine, jolla on luonteenomainen vastenmielinen haju, mutta puhtaana väritön ja läpinäkyvä. Tämä epämetallinen alkuaine ei ole liukoinen veteen, mutta liukenee hiilidisulfidiin. Valkoinen fosfori on hyvin reaktiivinen aine. Se hehkuu heikosti, koska se yhdistyy happeen, puhtaana se syttyy itsestään ilmassa ja palaa fosforipentoksidiksi (P2O5). Vapaana alkuaineena esiintyvä valkoinen fosfori on erittäin myrkyllistä, keskimäärin jo 50 milligramman annos on kuolettava. Valkoista fosforia tulisi pitää veden alla koko ajan, koska se on hyvin reaktiivinen ilman kanssa ja sitä on käsiteltävä pihdeillä, koska yhteys ihon kanssa voi johtaa vakaviin palovammoihin. Pitkäaikainen valkoisen fosforin myrkytys suojaamattomien työntekijöiden joukossa johtaa leuan kuolioon.
Auringon valossa tai kuumennettaessa omassa höyryssä 250 °C:een valkoinen fosfori muuttuu punaiseen muotoon, joka ei fosforoi ilmassa. Toisin kuin valkoinen fosfori, se ei syty itsestään eikä ole läheskään yhtä myrkyllistä. Kuitenkin myös sitä pitäisi käsitellä huolella, koska tietyillä lämpötila-alueilla se muuttuu takaisin valkoiseksi, ja kuumennettaessa hapen läsnä ollessa siitä lähtee myös myrkyllisiä, fosforioksideista koostuvia höyryjä.
Käyttö
Fosfaatit ovat tärkeitä lannoitteita. Fosforiyhdisteitä käytetään myös räjähteissä, kasvinsuojeluaineissa, hammastahnassa ja pesuaineissa.
Punainen fosfori on tärkeä aine metamfetamiinin valmistuksessa. Sitä on myös tulitikkuaskin raapaisupinnassa, jossa sen kipinöinti vaikuttaa osaltaan tikun syttymiseen. Valkoista fosforia voidaan käyttää sytytysaineena erityyppisissä ampumatarvikkeissa, kuten panssarisytytysammuksissa, fosforikäsikranaateissa ja palopommeissa.
Fosfori kasviravinteena
Fosforiyhdisteet ovat tärkeitä elämälle ja niitä on kaikissa eliöissä. Kasvit saavat sitä maaperän fosfaateista, H2PO4-- ja HPO42--ioneista. Fosforia tarvitaan solussa mm. ATP:n, nukleiinihappojen ja fosfolipidien rakenneosana. Monet solun reaktiot perustuvat molekyylien fosforylaatioon. Fosforin puute aiheuttaa kasvissa kasvun vähyyttä, tummanvihreää väriä, laikkuja lehdissä ja häiritsee juurten kehitystä.
Randall Azofeifa
thumb|175px|Randall Azofeifa
Randall Azofeifa Corrales (s. 30. joulukuuta 1984 San José, Costa Rica) on costaricalainen jalkapalloilija. Azofeifa on edustanut muun muassa belgialaista KAA Gentiä. Tätä ennen hän pelasi kotimaansa Deportivo Saprissassa, jossa hän voitti Costa Rican mestaruuden vuosina 2004 ja 2006 sekä CONCACAF Champions' Cupin vuonna 2005.
Fosfori
Fosfori kasviravinteena
Glyfosaatin käyttö voi lisätä fosforin päästöjä ympäristöön, sillä ne kilpailevat samoista maaperän sitoutumispaikoista.
Riittävyys
Tunnettuja fosforivarantoja on arviolta 370 vuodeksi (2014). Aiemmin on väitetty fosforin loppuvan noin 50 vuodessa.
Varsinaisia fosfaattikivivarantoja arvioidaan olevan 67 miljardia tonnia (Jasinski 2013) eli tilastollisesti 338 vuodeksi. Laajemmin fosfaattikiveä on vielä moninkertainen määrä, arviolta 290–460 miljardia tonnia.
Vuonna 2007 riittävyydeksi nykykäytöllä laskettiin 345 vuotta. Institute for Sustainable Futuresin vanhempi tutkija Dana Cordell on tosin sanonut Times-lehdelle, että nykyvauhdilla varannot loppuisivat jo 50–100 vuodessa. Vuonna 2012 U.S. Geological Survey arvioi 71 miljardin tonnin helposti käytettävät varannot ja maailmassa louhittiin 0,19 miljardia tonnia vuonna 2011. Keskivertokivessä on 0,1 prosenttia fosforia (kasveissa tyypillisestä 0,03–0,2 prosenttia), joten maan 3 · 1019 tonnissa kiveä sitä on miljoonia gigatonneja eli vuosimiljooniksi, joskin pääosin sen saaminen käyttöön on nykyteknologialla kalliimpaa.
Kierrätys
Jätevesistä fosfori ravinnesaasteena otetaan Suomessa talteen. Esimerkiksi Helsingin Veden Viikin jätevedenpuhdistamo on poistanut sitä jätevedestä 97–98 prosentin erotusteholla, kun 2014 viranomaisvaatimus oli > 95 prosenttia. Helsingin seudun ympäristöpalvelut HSY:n Ravita-menetelmän, joka oli 2017 demo-testausvaiheessa Helsingin Veden Viikin jätevedenpuhdistamolla, tavoitteena oli jalostaa lietteestä eroteltu fosfori turvallisesti ja kustannustehokkaasti raelannoitteeksi. Helsingin Veden yksikön 2009 haastatellun johtajan Tommi Fredin mukaan viemärijätteestä tehdyn lannoitteen imago oli harmillisen huono, eikä sillä tuntunut olevan ostajia. Tavara kuitenkin hänen mukaansa täytti lainsäädännön vaatimukset ja oli "käytännössä samanlaista kuin yleisesti myynnissä oleva kanankakka".
Puhdistamolle oltiin 2017 rakentamassa koelaitosta, jossa testattaisiin markkinoille soveltuvan lopputuotteen tekoa. Tulevaisuudessa samaan prosessiin voidaan yhdistää myös typen talteenotto. Tällöin keruutuotteesta voidaan HSY:n mukaan tuottaa korkeatasoista fosfori-typpilannoitetta
Merkittävimmät esiintymisalueet
Fosforikiven reservi (tuhatta tonnia)
Tuotto 2008 (tuhatta tonnia):
Merkitys, tarve ja saanti
Fosfori on kivennäisaine, jolla on ihmisissä ja muissa eliöissä fosforilla on monia toimintoja. Kaikesta kehon fosforista noin 85 prosenttia on rakenneosana luiden ja hampaiden hydroksiapatiitissa. Fosfori on myös osa happo-emästasapainon säätelyä sekä rakenneosa monissa kehon orgaanisissa molekyyleissä. Näistä vain muutamia esimerkkejä ovat ATP, DNA, RNA, fosfolipidit, fosfokreatiini, cAMP, cGMP ja 2,3-bisfosfoglyseraatti. Moniin kehon proteiineihin ja hiilihydraatteihin liitetään fosforia fosforylaatiossa. Fosforin liittyminen ohjaa proteiinien ja hiilihydraattien toimintaa ja kohdentumista kehossa. Fosforin aineenvaihduntaa ohjaavat keskeisimmin parathormoni ja 1,25-hydroksyloidut D-vitamiinien aktiivimuodot, kuten kalsitrioli.
Vuoden 2007 arvion mukaan suomalaiset naiset saavat fosforia keskimäärin 1 363 milligrammaa per vuorokausi (mg/vrk) ja miehet 1 778 mg/vrk eli suosituksiin (taulukko alla) verrattuna riittävästi.
Liikasaanti
Fosforin runsas saanti saattaa altistaa muun muassa osteoporoosille, mutta tästä ei ole selkeää näyttöä muiden kuin kroonista munuaisten vajaatoimintaa potevien kohdalla. Lisäksi fosforin runsas saanti voi aiheuttaa kroonista munuaisten vajaatoimintaa potevilla hyperfosfatemiaa ja hypokalsemiaa, sillä kehon fosforiylimäärä tuottaa kalsiumin kanssa kalsiumfosfaattikertymiä pehmytkudoksiin. Tämä pidemmällä aikavälillä aiheuttaa verisuonten kalkkeutumista ja johtaa kalsifylaksiaan eli kivuliaisiin pikkuvaltimoiden tukkeumiin.
Vajaatoimintaa potevilla on myös korkea kuolleisuus sydän- ja verisuonitauteihin. Kuolleisuus liittyy osin suonten fosfaattikertymien muodostumiseen. Siksi vajaatoimintaa poteville saatetaan määrätä lääkkeeksi fosforin suolistosta imeytymistä estäviä aineita, kuten kalsiumkarbonaattia. Liika kalsium on kuitenkin myös haitallista samasta syystä kuin fosfaatit (suonten kalkkeutuminen). Siksi on kehitetty myös kalsiumia sisältämättömiä fosforin imeytymisen estäjiä. Suomessa estäjinä käytetään esimerkiksi kalsiumia sisältämätöntä sevelameeria ja lantaanikarbonaattia. Dialyysipotilaita ohjeistetaan siksi myös välttämään runsaasti fosforia sisältäviä ruokia. Sitä on luontaisesti eritoten maitotuotteissa. Seuraavaksi eniten fosforia on lihoissa, viljoissa ja hernekasveissa. Fosforin johdannaisia käytetään lisäksi laajalti lisäaineina jalostetuissa ruuissa, kuten lihajalosteissa, valmiissa leivonnaisissa ja kolajuomissa.
Varkaus (rikosoikeus)
Varkaus on toisen irtaimen omaisuuden, kuten tavaran tai rahan, anastamista toisen hallusta.
Anastus on laajin termi rikokselle, joka kohdistuu omistusoikeutta vastaan. Se on yleistermi, joka kattaa varkauden, kavalluksen ja ryöstön.
Anastamisen määritelmä Suomessa
Anastamisen käsite ei ole käytännössä aiheuttanut merkittäviä tulkintaongelmia, vaikka sen sisältöä ei voida pitää täysin selvänä. Anastamisella tarkoitetaan hallituksen esityksen mukaan "toisen omistaman irtaimen omaisuuden oikeudetonta ottamista, pitämistä, luovuttamista tai muunlaista hyväksikäyttöä tarkoituksella sen saaminen itselleen tai toiselle sellaiseen omistukseen, joka on pysyvää ja ulkonaiselta olemukseltaan vastaa omistusoikeutta."
Varkaus vai vahingonteko – vai erehdys?
Varkausrikos edellyttää tahallisuutta ja siinä oleellista on omistusoikeuteen puuttuminen, joten esimerkiksi toiselta riistetyn omaisuuden, kuten henkilön kädestä napatun matkapuhelimen, heittäminen mereen ei ole varkaus vaan vahingonteko (RL 35:1). Varkausrikoksen tunnusmerkistön täyttyminen edellyttää, että rikoksentekijä haluaa pitää rikoksen kohteena olevan omaisuuden itsellään. Toisaalta mikäli joku ottaa käyttöönsä erehdyksessä vaikka toisen omistaman, lukitsemattoman polkupyörän luullen sitä omakseen, koska se on täsmälleen samannäköinen kuin oikea pyörä, kyseessä ei ole varkaus, sillä teko ei ole tahallinen. Tässä on vastuuvapausperusteena ns. tunnusmerkistöerehdys.
Varkaus vai kavallus?
Varkaus eroaa kavalluksesta siten, että kavallus kohdistuu henkilön hallussa laillisesti olevaan irtaimeen omaisuuteen. Kaksi erilaista rikosnimikettä on tarpeen muun muassa siksi, että varkaudella tai kavalluksessa viedyn omaisuuden takaisin saaminen oikealle omistajalle eroaa toisistaan. "Jos siitä, mikä näytetään entiseltä haltijalta viedyksi näpistämisen, varkauden, ryöstön tahi kiristämisen kautta, syntyy riita, ja jos se, jonka haltuun esine on joutunut, todistaa sen ottaneensa vastaan vilpittömässä mielessä; antakoon kuitenkin pois riidanalaisen esineen ilman lunastusta ja hakekoon vahingonkorvausta saantomieheltään taikka siltä, jonka rikoksen kautta esine on hänelle joutunut. (RVA 11 §)"
Kavalletun esineen haltuunsa vilpittömässä mielessä saanut henkilö ei ole velvollinen luovuttamaan esinettä sen oikealle omistajalle muuten kuin saamalla sen arvoa vastaavan lunastuksen (rahana). Jos esine on viety varkaudella, on sen myös vilpittömässä mielessä saanut velvollinen luovuttamaan esineen oikealle omistajalle lunastuksetta.
Suomen rikoslain säännös
Varkaudesta säädetään Suomen rikoslain 28 luvun 1 §:ssä, joka kuuluu näin:
Oikeuskäytäntö
Varkausrikokset ovat yleinen rikostyyppi. Tilastokeskuksen mukaan poliisi kirjasi vuosina 2005–2013 erilaisia varkaustapauksia vuosittain noin 150 000 kappaletta (vuodesta riippuen 138 750–153 266).
Varkaus on varkausrikosten perusmuotoinen rikos. Näpistys on varkauden lievä tekomuoto ja törkeä varkaus on vakava tekomuoto.
Ilomäen koulu
Ilomäen koulu oli Ilmajoella Huissin kylässä sijainnut peruskoulu. Koulussa oli luokat 1–6, ja se oli ollut käytössä vuodesta 1900. Koulu juhli 111-vuotisjuhliaan kesällä 2011. Vuonna 1989 koulussa oli 152 oppilasta. Vuonna 2022 oppilaita oli noin 20. Kunnanvaltuusto päätti huhtikuussa 2023 yhdistää Ilomäen, Koskenkorvan ja Västilän koulut uudeksi Koskenkorvan kouluksi.
James Smith (poliitikko)
pienoiskuva|James Smith James L. Smith (17. syyskuuta 1719 – 11. heinäkuuta 1806) oli pennsylvanialainen poliitikko, yksi Yhdysvaltain itsenäisyysjulistuksen allekirjoittajista. Hän syntyi Ulsterissa, Irlannissa. Perhe muutti Chester Countyyn Pennsylvaniaan hänen ollessaan 10-vuotias. James Smith aloitti lakiopinnot Philadelphia Academyssä, ja harjoitteli veljensä Georgen toimistossa. Hän toimi juristina myöhemmin New Yorkissa ja liittyi puolisotilaallisiin joukkoihin (eng. militia). Hänet valittiin maakuntaneuvostoon 1775 ja perustuslailliseen konventtiin vuonna 1776 sekä mannermaakongressiin.
Smith kasvoi 1760-luvulla johtajaksi omalla alueellaan. Hän osallistui alueellisiin kokoontumisiin mm. kirjoittamalla Ison-Britannian kolonialismista otsikolla "Essay on the Constitutional Power of Great Britain over the Colonies in America". Esseessä hän kehotti boikotoimaan brittiläisiä tuotteita ja Brittien asettamaa kongressia (eng. General Congress), joka puolusti siirtokuntaa ja sen oikeuksia. Näihin aikoihin hän liittyi myös paikallisiin puolisotilaallisiin joukkoihin, jossa hän yleni kapteeniksi. Hänen komppaniansa kasvoi myöhemmin pataljoonaksi, jolloin hänen johtajuutensa nousi esiin.
Yleisurheilun sisäratojen maailmanmestaruuskilpailut 2001
Vuonna 2001 yleisurheilun sisäratojen maailmanmestaruuskilpailut käytiin 9.–11. maaliskuuta Lissabonissa, Portugalissa.
Trent Frederic
Trent Frederic (s. 11. helmikuuta 1998 St. Louis, Missouri) on yhdysvaltalainen jääkiekkoilija, joka edustaa NHL-joukkue Boston Bruinsia. Bruins varasi hänet ensimmäisellä kierroksella 29. pelaajana vuonna 2016. Ennen Bruinsiin siirtymistään Frederic edusti Yhdysvaltain NCAA-yliopistosarjassa pelaavan Wisconsinin yliopiston jääkiekkojoukkuetta. Elokuussa 2023 Frederic teki Bruinsin kanssa kaksivuotisen ja yhteensä 4,6 miljoonan dollarin arvoisen jatkosopimuksen.
34+35
34+35 on yhdysvaltalaislaulajan Ariana Granden musiikkikappale. Sen julkaisi Republic Records hänen Positions-studioalbumin toisena singlenä 30. lokakuuta 2020. Kappaleen ovat sanoittaneet Grande, Albert Stanaj, Courageous Xavier Herrera, Scott Nicholson, Steven Franks, Tayla Parx, Victoria Monét, sekä sen tuottajat Peter Lee Johnson ja Tommy Brown. Kappaleen nimi ja kertosäe viittaavat 69-seksiasentoon, muiden säkeiden ja sanoitusten sisältäessä muutamia seksuaalisia sanaleikkejä, kaksimielisyyksiä ja seksivitsejä. Kappaleen musiikkivideon ohjasi Director X ja se julkaistiin 17. marraskuuta 2020. Kappaleesta on toteutettu myös miksattu versio, jolla vierailevat yhdysvaltalaisräppärit Doja Cat sekä Megan Thee Stallion. Miksattu versio julkaistiin 15. tammikuuta 2021.
Blowfish
thumb|Blowfish-salausta esittävä kaavio. Blowfish on yhdysvaltalaisen Bruce Schneierin vuonna 1993 kehittämä salausmenetelmä.
34+35
"34+35" oli kaupallisesti kansainvälinen menestys, sen päästyä singlelistan viiden parhaan joukkoon Australiassa, Irlannissa, Isossa-Britanniassa, Japanissa, Kanadassa, Malesiassa, Paraguayssa, Puerto Ricossa, Singaporessa, Uudessa-Seelannissa ja Yhdysvalloissa.
Blowfish
Blowfish käyttää 16 kierroksen Feistel-salausta, jossa 64-bitin lohko tuottaa 32-bitin mittaisen sanan. Blowfish skaalautuu 128-bitin lohkoon saakka sekä pienempiin lohkoihin. 16 iteraation määrä mahdollistaa avaimet 448 bitin pituuteen saakka. Suunnitteluvaiheessa valittiin lohkojen käsittely yksittäisten bittien käsittelyn sijaan.
Alun perin Schneier kehitti algoritmin syrjäyttämään Yhdysvaltain viranomaisten hyväksymän DES:n (Data Encryption Standard), koska DES oli jo Blowfishin julkaisemisen aikoihin osoittautunut varsin heikoksi salakirjoitusalgoritmiksi. Huhuttiin jopa, että DES:iin olisi tehty sen kehittämisen aikoihin takaovi, jotta Yhdysvaltain viranomaiset olisivat helposti tarvittaessa voineet purkaa salauksen. DES:n heikkoudesta huolimatta sitä käytetään hyvin yleisesti vieläkin salaamaan pankkiautomaatti- ynnä muuta pankkiliikennettä.
Schneier kaavaili Blowfish:stä luotettavaa salakirjoitusalgoritmia seuraavaksi kymmeneksi vuodeksi, mutta vieläkään ei tiedetä kenenkään suorittaneen tehokasta kryptoanalyysia Blowfish:a vastaan.
Blowfish määritellään Yhdysvalloissa "tehokkaaksi salausmenetelmäksi", aseeksi, joten sitä käyttäviä ohjelmia ei saa viedä pois maasta ilman erityislupaa. Perusteeksi on annettu, että salauksen myötä terroristien ja rikollisten puuhien seuranta muuttuisi mahdottomaksi.
Blowfishia ei ole patentoitu ja se säilyy sellaisena kaikissa maissa. Algoritmi on julkaistu public domainina ja se on vapaasti kenen tahansa käytettävissä. Blowfishin jälkeen on kehitetty Twofish.
Haavoittuvuudet
Blowfishin versio, jossa on vähennetty kierrosten määrää on havaittu haavoittuvaksi, mutta Blowfishin täysi versio ei ollut tuolloin haavoittuva.
Schneier on suositellut uudempaan Twofishiin siirtymistä vuonna 2007.
Jalkaväki hyökkää
Vuoden 1937 painoksessa Rommel kehuu Italian armeijan olevan yksi maailman parhaista, vaikka hän oli havainnut muun muassa Mataiur-vuorella käydyssä taistelussa, että taistelumoraali oli italialaisten keskuudessa todella alhainen. Kyseessä lienee Saksan propagandalaitoksen tekemä ”korjaus”.
Luettelo kontrabasisteista
Tämä on luettelo kontrabasisteista.
Better Than Ezra
thumb|Better Than Ezra Better Than Ezra on yhdysvaltalainen vaihtoehtorock- ja post-grunge-yhtye. Se perustettiin New Orleansissa, Louisianassa vuonna 1987.
Better Than Ezran viimeisin studioalbumi Before the Robots on vuodelta 2005. Yhtyeen keulahahmo on sen perustajajäsen, laulusolisti Kevin Griffin (s. 1. lokakuuta 1968).
Varhaisliitukausi
Varhaisliitukausi oli liitukauden ensimmäinen epookki 145,5–99,6 miljoonaa vuotta sitten.
Kaudelta on säilynyt varsin vähän fossiileita, mutta on ilmeistä, että dinosaurusten valtakausi jatkui. Kasvillisuus oli aluksi samanlaista kuin jurakaudella: käpypalmuja, neidonhiuspuiden ja havupuiden edeltäjiä ja saniaisia. Kukkakasvit ilmestyivät ja muuttuivat yleisemmiksi kauden loppupuolella.
Varhaisliitukauden aikana syntyneet kerrostumat ovat liitukautisista syvimmällä maanpinnan alapuolella, siksi niitä sanotaan joskus alaliitukauden kerroksiksi.
Harold Wallace
Harold Wallace MacDonald (s. 7. syyskuuta 1975 San José) on costaricalainen jalkapalloilija. Puolustuksessa pelaava Wallace on edustanut vuodesta 2003 kotimaansa LD Alajuelensea. Alajuelensessä hän on ollut voittamassa Costa Rican mestaruutta vuosina 1996, 1997, 2000, 2001, 2002 ja 2005 sekä CONCACAF Champions' Cupia vuonna 2004. Kotimaansa lisäksi Wallace on pelannut Meksikossa Zacatepecissa ja Real San Luis Potosíssa.
Wallacen ensimmäinen maaottelu oli 27. syyskuuta 1995 Jamaikaa vastaan. Hän on pelannut vuosien 2002 (kolme ottelua) ja 2006 (kaksi ottelua) MM-kisoissa. Wallace on pelannut 80 maaottelua, joissa on tehnyt yhden maalin (tilanne 20. kesäkuuta 2006).
Cruz das Almasin roomalaiskatolinen hiippakunta
El Tigren roomalaiskatolinen hiippakunta on katolisen kirkon hiippakunta, joka toimii Brasiliassa. Sen keskuspaikkana toimii Cruz das Almas.
Hiippakunnan perustaminen
22. marraskuuta 2017 antoi paavi Franciscus päätöksen El Tigren hiippakunnan perustamisesta ja sen erottamisesta São Salvador da Bahian hiippakunnasta. Uuteen hiippakuntaan liitettiin 10 kuntaa: Cruz das Almas, Cabaceiras do Paraguaçu, Cachoeira, Governador Mangabeira, Maragogipe, Muritiba, Santo Amaro, São Felix, Sapeaçu sekä Saubara. Siihen tuli 16 seurakuntaa, 19 pappia ja 191 228 jäsentä, 58,9% alueen väestöstä. Hiippakunnan pinta-alaksi tuli 2 409km².
Talal
Talal bin Abdullah (26. helmikuuta 1909 – 7. heinäkuuta 1972) oli Jordanian kuningas 20. heinäkuuta 1951 – 11. elokuuta 1952. Hänet syrjäytettiin terveyssyistä, sairastettuaan skitsofreniaa.
Talal syntyi Mekassa 1909. Vuonna 1934 hän nai Zein al Sharaf Talalin. Talal opiskeli Royal Military Academyssa Sandhurstissa Englannissa, josta hän valmistui 1939.
Talal nousi valtaistuimelle, kun hänen isänsä Abdullah ibn Husain murhattiin Jordanian puoleisessa Jerusalemissa. Lyhyen valtakaudensa aikana Talal ehti ottaa käyttöön uuden perustuslain, joka teki ministereistä vastuullisia parlamentille. Hän myös sovitteli maansa välejä Egyptin ja Saudi-Arabian kanssa. Hänen poikansa Hussein oli hänen seuraajansa, muttei hallinnut heti, koska oli alaikäinen.
Hopeapää
Hopeapää (Diretmus argenteus) on hopeapäihin kuuluva kalalaji. Lajia tavataan syvistä vesistä kaikista valtameristä.
Koko ja ulkonäkö
Hopeapää voi kasvaa suurimmillaan noin 28 cm pitkäksi ja tavanomainen pituus on noin 9 cm. Ruumiinmuodoltaan laji on kiekkomainen, korkea ja litteä. Pää on kookas ja silmät hyvin suuret. Silmissä on runsaasti opsiineja, joten hopeapää kykenee aistimaan värejä myös vähäisessä valossa. Kalan selkä- ja peräevät ovat pitkät ja eväruodot ovat piikikkäät. Pyrstöevä on voimakkaasti haarautunut. Hopeapää on väriltään selästään tumman ruskea ja kyljistään ja vatsastaan hopeanharmaa. Nuorilla hopeapäillä on päässään kaksi piikkiä.
Ammunta kesäolympialaisissa 1912
Tukholman kesäolympialaisissa 1912 ammunnassa kilpailtiin kymmenessä henkilökohtaisessa lajissa ja kahdeksassa joukkuelajissa.
Rikkakukonkannus
Rikkakukonkannus (Consolida regalis, syn. Delphinium consolida) on yksivuotinen, lähinnä Euroopassa tavattava leinikkikasvi.
Ulkonäkö ja koko
thumb|170px|vasen|Rikkakukonkannuksen kukinto. Rikkakukonkannus kasvaa 20–50 cm, joskus jopa 80 cm korkeaksi. Varsi on pysty, haarainen ja yläosastaan alaspäisesti myötäkarvainen, joskus myös sirottavakarvainen. Alimmat varsilehdet ovat pitkäruotisia, ylemmät lähes ruodittomia. Lehtilapa on 3–5-osainen ja toistamiseen kapealiuskainen. Terttumainen kukinto on leveähkö ja niukkakukkainen. Kaikkien kukkien tukilehdet ovat tavallisesti ehyitä. Kukkien esilehdet ovat tyviosasta kukkaperän kanssa yhdiskasvuisia, mutta eivät ylety kukkapohjukseen saakka. Vastakohtaiset, siniset tai purppuranvivahteiset ja usein hieman kirjavat kukat ovat 2–3 cm leveitä. Verhiö on teriömäinen ja viisilehtinen. Ylimmän verholehden kannus on 15–25 mm pitkä. Terälehtiä on vain yksi ja sen lapa on kolmiliuskainen. Emin vartalo on kalju. Suomessa rikkakukonkannus kukkii kesä-syyskuussa. Kukinnan jälkeen kukkiin muodostuu yksi, 6–15 mm pitkä kalju tai harvakarvainen tuppilo, joka kapenee toispuolisesti jyrkästi lyhyeksi odaksi. Siemenet ovat väriltään mustia. Rikkakukonkannus on myrkyllinen kasvilaji.
Suomessa tavataan kahta rikkakukonkannuksen alalajia. Nimialalaji rikkakukonkannus (subsp. regalis) on melko niukkahaarainen, kukinnoltaan tiheähkö ja suurikukkainen, kukat tavallisesti väriltään violetinsinisiä ja tuppilot kaljuja. Toinen alalaji harsukukonkannus (subsp. paniculata) on runsashaarainen, kukinnoltaan harsu ja pienikukkainen, kukat vaihtelevat väriltään tummansinisestä violetinpunaiseen ja tuppilot kaljuja tai joskus harvakarvaisia.
Levinneisyys
Rikkakukonkannusta tavataan Euroopassa Ranskasta Keski-Venäjälle. Etelässä levinneisyysalue ulottuu Etelä-Italiaan, Keski-Kreikkaan ja Kaukasuksen alueelle, pohjoisessa Fennoskandian keskiosiin ja Baltian maihin. Euroopan ulkopuolella lajia tavataan muutamin paikoin Turkissa, Keski-Aasiassa ja Länsi- ja Keski-Siperiassa. Suomessa rikkakukonkannusta on tavattu tulokkaana Lappia myöten, runsaimmin kuitenkin eteläisimmästä Suomesta. Laji on hävinnyt monilta vanhoilta kasvupaikoiltaan. Alalajeista rikkakukonkannusta on tavattu koko maasta, harsukukonkannuksen levinneisyysalueen rajoittuessa eteläisimpään Suomeen.
Elinympäristö
Suomessa rikkakukonkannus on Ahvenanmaalla muinaistulokas ja muualla maassa uustulokas, jota tavataan rautateillä, myllyillä, satamissa ja kaatopaikoilla. Aikaisemmin se oli tavallinen viljapeltojen rikkakasvi, mutta on hävinnyt niiltä lähes kokonaan. Kasvin myrkyllisyyden vuoksi sitä yritettiin kerätä pois viljapelloilta karjan ja ihmisten myrkyttymisen välttämiseksi.
Käyttö
Rikkakukonkannuksesta on aikaisemmin valmistettu rohtoa virtsan eritystä lisäämään sekä matolääkettä. Myrkyllisyytensä takia sitä ei kuitenkaan enää nykyään käytetä lääkkeenä. Kasvilla on ollut myös monia muita käyttötarkoituksia. Siitä on tehty myrkkyä tuholaisia vastaan ja valmistettu mustetta. Kuivattuja kukkia on myös käytetty tupakan koristeena yhdessä ruiskaunokin kukkien kanssa. Laji on myös harvinainen koristekasvi.
Charles Champaud
Charles Champaud tai bulgarialaisittain Sharl Shampov (1865 – ?) oli sveitsiläinen voimistelija. Champaud oli Sveitsin kansalainen ja hän muutti 1800-luvun lopulla Bulgariaan, missä hän toimi voimistelunopettajana sofialaisessa koulussa.
Bulgarian olympiakomitea lähetti hänet Ateenan vuoden 1896 kesäolympialaisiin, missä hän osallistui kolmeen voimistelukilpailuun. Hänen osallistumisensa vuoksi Bulgaria on usein mainittu vuoden 1896 olympialaisiin osallistuneiden maiden joukossa.
POV
POV (akronyymi lauseelle "point of view") on yhdysvaltalaislaulajan Ariana Granden musiikkikappale. Sen julkaisi Republic Records hänen Positions-studioalbumin kolmantena singlenä 19. huhtikuuta 2021. Kappaleen ovat sanoittaneet Grande, Tayla Parx, sekä sen tuottajat Mr. Franks, Oliver "Junior" Frid ja Tommy Brown. Kappaleelle on tehty myös Director X:n ohjaama lyriikkavideo, joka julkaistiin 30. huhtikuuta 2021. Lyriikkavideon lisäksi kappaleelle on toteutettu livevideo, joka julkaistiin 21. kesäkuuta 2021.
"POV" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Irlannissa, Isossa-Britanniassa, Puerto Ricossa ja Uudessa-Seelannissa. Lisäksi se pääsi singlelistan kolmenkymmenen parhaan joukkoon Australiassa, Singaporessa ja Yhdysvalloissa.
Raskone
Raskone Oy on hyötyajoneuvoja huoltava ja korjaava yritys, jolla on 18 korjaamoa eri puolilla Suomea. Yhtiön liikevaihto on noin 60 miljoonaa euroa ja sillä on noin 450 työntekijää. Raskoneen omistaa monialakonserni Relais Group.
Raskone huoltaa ja korjaa kuorma-autot, perävaunut, päällirakenteet sekä työkoneet merkistä ja iästä riippumatta. Raskoneelta saa myös huollot ja korjauspalvelut henkilö- ja pakettiautoille.
Korjaamot sijaitsevat Kirkkonummella, Hämeenlinnassa, Joensuussa, Jyväskylässä, Kajaanissa, Kouvolan Kuusankoskella, Kuopiossa, Lahdessa, Lappeenrannassa, Mikkelissä, Oulussa, Seinäjoella, Tampereella, Turussa, Vaasassa, Vantaalla ja Ylivieskassa.
Jenkkapirtti
Jenkkapirtti on Vesivehmaalla Asikkalan kunnassa sijaitseva 1969 avattu kesätanssilava.
Lauantaina on naistenhaku noin tunnin ajan, ja torstaisin heinäkuun alusta elokuun puoleen väliin on naistentanssit.
Jenkkapirtti on vuosien mittaan saanut myös negatiivista julkisuutta muun muassa ampumatapausten ja pahoinpitelyiden johdosta.
Lady Sovereign
Lady Sovereign (oik. Louise Amanda Harman, s. 19. joulukuuta 1985, Lontoo on brittiläinen hip hop -artisti.
Hän teki levytyssopimuksen yhdysvaltalaisen Def Jam Recordings -levy-yhtiön kanssa vuonna 2005 ja julkaisi debyyttilevynsä Public Warning. Vuonna 2006 hänestä tuli ensimmäinen brittiartisti, jonka video on ollut ensimmäisellä sijalla Yhdysvaltojen MTV:n TRL-ohjelmassa. Lady Sovereignin musiikkia on kuultu muun muassa TV-sarjojen The O.C. ja Ugly Betty soundtrack-levyillä.
Lady Sovereignin musiikkia on kuultu myös peleissä, mm. Need for Speed Carbonissa.
Lady Sovereign kertoi Diva -lehdessä toukokuussa 2010 olevansa lesbo. Hän jäi tauolle vuonna 2011, mutta Instagrammiin hän palasi 2016.
Balhamin asema
Balhamin asema on Balhamissa sijaitseva metro- ja juna-asema. Se kuuluu Lontoon metron kolmanteen vyöhykkeeseen ja Northern Line -linjaan. Metroasemaa käytti vuonna 2017 yhteensä 14,31 miljoonaa matkustajaa
Asema avattiin vuonna 1863. Se korvasi läheisen, 1. joulukuuta 1856 avatun Balham Hillin aseman. Aseman pohjoispään kohdalle osui Lontoon pommituksissa 15. lokakuuta 1940 pommi. Räjähdys romautti osin pohjoiseen kulkevien junien tunnelin ja täytti väestönsuojana käytetyn laiturialueen maa-aineksella ja katkenneista putkista vuotavalla vedellä. Pommituksessa sai laskuista riippuen surmansa 65–68 ihmistä. Asema avattiin korjaustöiden jälkeen uudelleen 12. tammikuuta 1941.
Uudelleenkäyttö
Uudelleenkäyttö tarkoittaa esineen tai osan käyttämistä uudelleen samassa tarkoituksessa, johon se on valmistettu.
Jätelainsäädännön ensisijaisena tavoitteena on jätteen synnyn ehkäiseminen ja vähentäminen. Uudelleenkäyttö vähentää uusien, neitseellisten, luonnonvarojen ja energian käyttöä merkittävästi. Lisäksi jäävät syntymättä tuotteen valmistuksesta ja loppukäsittelystä/jätteen hävittämisestä koituvat päästöt maahan, ilmaan ja veteen. Uudelleenkäyttö on myös merkittävästi kierrätystä työllistävämpää.
Uudelleenkäyttö on eri asia kuin uusiokäyttö. Uusiokäytössä eli kierrätyksessä tuote käytetään usein raaka-aineena jonkin uuden tuotteen valmistukseen. Myös kiertotalousajattelussa uudelleenkäyttö edeltää kierrätystä.
Logan Stanley
Logan Stanley (s. 26. toukokuuta 1998 Kitchener, Ontario) on kanadalainen jääkiekkoilija, joka edustaa NHL-seura Winnipeg Jetsin organisaatiota. Heinäkuussa 2021 Stanley teki Jetsin kanssa kaksivuotisen ja yhteensä 1,8 miljoonan dollarin arvoisen jatkosopimuksen. Elokuussa 2023 Stanley teki Jetsin kanssa yksivuotisen ja miljoonan dollarin arvoisen jatkosopimuksen.
William Allen
thumb|William Allen William Allen (joulukuu 1803 Edenton – 11. heinäkuuta 1879 Ohiossa lähellä Chillicothea) oli yhdysvaltalainen demokraattipoliitikko, joka toimi uransa aikana senaattorina ja Ohion kuvernöörinä.
Allen edusti Ohiota Yhdysvaltain edustajainhuoneessa vuosina 1832–1834 ja senaatissa 1837–1849, häviten valinnan kolmannelle kaudelle vuonna 1848. Hän toimi Ohion kuvernöörinä vuosina 1874–1876 pyrkien vielä toiselle kaudelle, jolle ei kuitenkaan tullut valituksi. Kuvernöörikauden päättymisen jälkeen Allen vetäytyi kotitilalleen lähelle Ohion Chillicothea, jossa hän kuoli 1879.
Peter Osgood
thumb|Peter Osgoodin patsas Stamford Bridgen ulkopuolella. Peter Leslie Osgood (20. helmikuuta 1947 – 1. maaliskuuta 2006, Slough, Englanti) oli englantilainen jalkapalloilija.
Osgood pelasi parhaat vuotensa Chelsean riveissä. Hän oli 1970-luvulla seuran tärkeimpiä pelaajia, ja voitti joukkueessa FA Cupin vuonna 1970 ja cup-voittajien cupin vuonna 1971. Chelseassa hän pelasi 380 ottelua, joissa teki 150 maalia. Hän on seuran kaikkien aikojen kolmanneksi paras maalintekijä. Chelseasta Osgood siirtyi vuonna 1974 Southamptoniin 275 000 punnalla, mikä oli tuolloinen ennätyssumma. Southamptonissa hän saavutti toisen FA Cupin voittonsa vuonna 1976. Southamptonissa Osgood pelasi 157 ottelua, joissa teki 36 maalia.
Englannin maajoukkueessa hän pelasi neljä ottelua.
Peliuransa jälkeen Osgood toimi Chelsean taustahenkilönä useiden vuosien ajan aina kuolemaansa saakka. Osgood menehtyi 59-vuotiaana sydäninfarktiin ollessaan itse vieraana hautajaisissa. Hänen kunniakseen pidettiin hiljainen hetki kuolinpäivänä pelatussa Englanti–Uruguay -harjoitusmaaottelussa.
Major League Baseball -kausi 1905
Major League Baseball -kausi 1905 päättyi New York Giantsin voitonjuhliin, joukkueen kaadettua World Seriesissä Philadelphia Athleticsin voitoin 4-1.
Rheinland-Pfalz
thumb|right|290px|Osavaltiolle tyypillistä maisemaa (kuvassa [[Moseljoki)]] Rheinland-Pfalz (vanha suomennos Reininmaa-Pfalz) on Saksan osavaltio maan lounaisosassa. Pohjoisessa se rajoittuu Nordrhein-Westfaleniin, idässä Hesseniin, kaakossa Baden-Württembergiin ja lounaassa Saarlandiin. Lisäksi lännessä Luxemburgin, luoteessa Belgian, sekä etelässä Ranskan valtioihin. Osavaltion pinta-ala on 19 847 km² ja siellä on 4,06 miljoonaa asukasta. Pääkaupunki on Mainz (193 955 asukasta), muita suuria kaupunkeja Ludwigshafen (167 410), Koblenz (107 064), Trier (100 234) ja Kaiserslautern (99 469).
Rein muodostaa rajan Baden-Württembergin ja Hessenin kanssa kaakossa ennen virtaamistaan osavaltion pohjoisosan läpi. Reinin laaksoa rajoittavat vuoret, ja sen muodostama maisema käsittää monia Saksan historiallisesti tärkeimpiä paikkoja. Luoteessa on Eifelvuorten eteläisin osa, etelämpänä Hunsrückin vuoriketju, joka jatkuu Taunusvuorina toisella puolella Reiniä. Eteläosan ylänköä nimitetään Pfälzerwaldiksi.
Hallituspuolue on SPD ja pääministeri vuodesta 2013 Malu Dreyer.
Historia
Nykyinen Rheinland-Pfalz kuului toisen maailmansodan jälkeen Ranskan miehitysvyöhykkeeseen. Osavaltio muodostettiin Ranskan miehitysjoukkojen komentaja Marie-Pierre Kœnigin 30. elokuuta 1946 antamalla asetuksella. Sen alueen muodostivat siihen saakka Baijeriin eksklaavina kuulunut Pfalzin (Rein-Pfalzin) maakunta, Hesseniin kuulunut Mainzin piirikunta sekä Preussiin kuuluneet Trierin, Koblenzin ja Montabaurin piirikunnat.
Euroopan Grand Prix 2002
Kilpailun voitti Rubens Barrichello, jolle voitto oli kauden ensimmäinen.
Mäkihypyn maailmancup 2007–2008
Mäkihypyn maailmancup 2007–2008 alkoi Kuusamosta Suomessa 30. marraskuuta 2007. Kauden aikana järjesttiin 28 henkilökohtaista osakilpailua, joista yksi peruttiin ja 4 joukkuekilpailua, joista yksi peruttiin. Viimeinen osakilpailu hypättiin Planicassa Sloveniassa 16. maaliskuuta 2008. Thomas Morgenstern varmisti kokonaisvoiton 21. kisan jälkeen Willingenissä, kun kuusi kilpailua oli käymättä.
Comte
Comte tai Comté voi tarkoittaa seuraavia:
Isoärviä
Isoärviä (Myriophyllum aquaticum) on ärviäkasvien (Haloragaceae) heimoon, ärviöiden (Myriophyllum) sukuun kuuluva kasvilaji.
Isoärviä on monivuotinen vesikasvi, jonka varret voivat kasvaa jopa noin 180 cm pitkiksi. Varret ovat juurehtivia ja laji voi muodostaa kasvustoja. Lehdet sijaitsevat varsissa kiehkuroina ja niitä on varsissa sekä vedenalaisissa että vedenpäällisissä osissa. Vedenpäälliset lehdet ovat väriltään tummansinivihreitä. Kukat kehittyvät kesällä vedenpäällisten varsien lehtihankoihin ja ovat pieniä sekä kellanvihreitä.
Isoärviä kasvaa luontaisena Etelä-Amerikassa, Australiassa ja Uudessa-Seelannissa, mutta on levinnyt ainakin Pohjois-Amerikassa melko laajalti viljelykarkulaisena luontoon ja on tietyillä alueilla nykyisin haitallinen vieraslaji.
Kenningtonin metroasema
Kenningtonin metroasema on Kenningtonissa sijaitseva metroasema, joka kuuluu Lontoon metroon. Se on osa Lontoon metron toista vyöhykettä. Kenningtonin aseman kautta kulkee ainoastaan Northern Linen metrolinja. Vuonna 2017 aseman läpi kulki yhteensä noin 5,58 miljoonaa matkustajaa.
Aleksei Aleksandrovitš Romanov
Romanovia koulutettiin laivastouralle pienestä asti: talvisin oli teoreettista opiskelua, kesällä harjoittelua sota-aluksilla. Vuodenvaihteessa 1871–1872 hän teki pitkän valtiovierailun Yhdysvaltoihin. Tämä oli ensimmäinen kerta kun Venäjän keisariperheen jäsen kävi Yhdysvalloissa, ja presidentti Ulysses S. Grant halusi Romanovin saavan miellyttävän kuvan Yhdysvalloista. Niinpä hänelle järjestettiin monenlaisia viihdykkeitä, kuten ylellinen puhvelinmetsästysretki Buffalo Billin ja George Armstrong Custerin seurassa. Vuonna 1872 hän vieraili Japanissa, ja matkan varrellä hän pysähtyi myös Etelä-Amerikassa ja Afrikassa.
Vuonna 1873 Romanovista tehtiin laivaston ylipäällikkö. Hän uusi tarmokkaasti kalustoa ja satamia. Kun Venäjä hävisi Tsushiman meritaistelun Japania vastaan vuonna 1905, hänet erotettiin virastaan. Hän vietti loppuelämänsä Pariisissa.
thumb|left|240px|Aleksei Aleksandrovitš Romanovin palatsi [[Pietari (kaupunki)|Pietarissa (Moika 122).]] Romanoville Pietariin rakennettu palatsi on nykyisin musiikkitalo.
Embankmentin metroasema
Embankmentin metroasema on Westminsterissä sijaitseva metroasema, joka on osa Lontoon metroa. Asema kuuluu Lontoon metron ensimmäiselle vyöhykkeelle ja sen läpi kulkevat Bakerloo Linen, Circle Linen, District Linen ja Northern Linen metrolinjat. Asemaa käytti 22,13 miljoonaa matkustajaa vuonna 2017.
Asema avattiin 10. maaliskuuta 1906. Se sai 6. huhtikuuta 1914 uudeksi nimekseen Charing Cross (Embankment), mutta alkuperäiseen nimeen palattiin 12. syyskuuta 1976.
Myrkkyliljakasvit
Myrkkyliljakasvit (Colchicaceae) on kasviheimo koppisiemenisten Liliales-lahkossa, jonka tunnetuimmat edustajat ovat liljakasvit (Liliaceae).
Tuntomerkit
Myrkkyliljakasvien aineenvaihduntatuotteita ovat flavonit. Lehdissä on tavallisesti vahva keskisuoni, ja kanta on tuppimainen. Kukintotyyppi vaihtelee tai kukat sijaitsevat lehtihangoissa. Kehälehdet ovat tyven poikkileikkaukseltaan U:n muotoisia (nupussa kukin niistä sulkee sisäänsä heteen) ja ovat toisinaan yhtyneet toisiinsa. Siitepölyhiukkasessa on paksu seksiinikerros. Emilehdet ovat erillisiä ja vartalollisia tai yhteen kasvaneita, jolloin vartalo on enemmän tai vähemmän haarova tai luotti on liuskainen. Kussakin emilehdessä on kaksi tai paljon kaksikalvoisia siemenaiheita. Hedelmä on liiteluomainen kota ja sisältää pyöreitä siemeniä. Niissä on uloke (strofioli), mehevä kuori tai vaippa (arillus). Alkio on pieni.
Levinneisyys
Myrkkyliljakasveja tavataan eri puolilla maapalloa lauhkeilta alueilta tropiikkiin; Etelä-Amerikasta ne puuttuvat.
Luokittelu
Myrkkyliljakasvien heimoon kuuluu 15 sukua, joissa on yhteensä 245 lajia. Ne yhdistellään kolmeksi alaheimoksi, jotka puolestaan jakautuvat useaan tribukseen.
Suvut
Myrkkyliljakasvien suvut :
Seneca Fallsin konferenssi
Kokoukseen osallistui 300 naista ja 40 miestä. Sen koollekutsujat Mott ja Stanton saivat kimmokkeen asialle, kun naisia ei hyväksytty osallistujiksi vuoden 1840 orjuuden vastaisessa maailmankonferenssissa Lontoossa. Kokouksen päätös oli, että naisten on saatava yleinen äänioikeus ja tasaveroinen asema yhteiskunnassa. Äänioikeusvaatimuksen muotoili amerikkalainen orjuuden vastustaja Frederick Douglass. Vaatimusten toteuttamiseksi päätettiin perustaa naisliike, jolle 1900-luvun alun Britanniassa annettiin nimitys suffragetit.
Naisliike sai Seneca Fallsin jälkeen sivustatukea monilta kulttuurihenkilöiltä. Kirjailija Ralph Waldo Emerson julisti Bostonin naisasiakokouksessa 1855, että ”puoli maailmaa kuuluu naisille”. Myös Walt Whitman ja Edward Bellamy korostivat teoksissaan naisliikkeen vaatimusten oikeutusta.
Kaupunkishamaani
Kaupunkishamaani on The Gambitin toinen studioalbumi. Albumi julkaistiin 11. tammikuuta 2012 ja se nousi Suomen viralliselle albumilistalle ollen viikon toiseksi myydyin rap-albumi Suomen virallisen albumilistan. Albumilla vierailevat muun muassa Juno ja Kevin Tandu.
Albumin kappaleista "Esirippu" (mukana Juno), "Jos sä haluut olla mun kaa" (mukana Justin Cameo), "Mitä kurko" (mukana Samuel), "Kadut tietää / Rillaa" (mukana Bigi, Karma, Octavio & Samuel) ja "Bulevardi" (mukana Kevin Tandu) on julkaistu musiikkivideot.
Eurooppatie
Eurooppatiet ovat Euroopan valtioita yhdistävään kansainväliseen E-tieverkkoon kuuluvia teitä. Tiet johtavat maasta toiseen ylittäen valtakunnan rajat ja verkoston numerointi on Yhdistyneiden kansakuntien alaisen Euroopan talouskomission (UNECE) alaisuudessa. Tiet ulottuvat joiltakin osin myös Aasiaan.
Ensimmäinen eurooppateiden numerointi suoritettiin vuonna 1950. Nykyisen E-tieverkon määrittelevä kansainvälinen sopimus (niin sanottu AGR-sopimus) on vuodelta 1975. Teiden numerointi on muuttunut merkittävästi vuosien saatossa. Viimeisin merkittävä uudistus numerointiin on tehty vuonna 1992.
Historia
Toisesta maailmansodasta toipuvassa Euroopassa liikenneyhteyksien nopea kunnostaminen katsottiin jälleenrakennuksen kannalta välttämättömäksi. Erityinen huomio kohdistettiin maanteiden parantamiseen ja kattavan yhteysverkon laadintaan. Ensimmäinen ehdotus koko maanosan kattavista eurooppateistä syntyi kansainvälisen autoliiton (AIT) maailmankongressissa vuonna 1946. Esityksen taustalla oli tavaraliikenteen tarpeiden ohella lisääntyvä matkailuliikenne, ja myös Suomi luettiin järjestön esityksessä eurooppateiden piiriin. Kansainvälisen yhteysverkoston luominen sälytettiin Yhdistyneiden kansakuntien taloudelliselle komissiolle (UNECE). Vuonna 1950 Ranska, Belgia, Luxemburg, Alankomaat ja Yhdistynyt kuningaskunta allekirjoittivat Genevessä ensimmäisen eurooppateitä koskevan yleissopimuksen. Sopimuksessa määriteltiin normit, joiden tasoisiksi tiet oli mahdollisimman pian rakennettava. Geneven sopimuksen allekirjoittivat 1950-luvun kuluessa useimmat Länsi-Euroopan maat.
Suomi mukaan eurooppatiejärjestelmään
Suomessa suhtauduttiin eurooppatiesuunnitelmiin, kuten muuhunkin eurooppalaiseen yhteistyöhön, 1950-luvun ajan varovaisesti. Tämä johtui osittain Suomen maantieteellisestä asemasta. Neuvostoliittoon haluttiin säilyttää hyvät ja luottamukselliset suhteet, minkä vuoksi oli jo aiemmin kieltäydytty Marshall-avusta. Lisäksi suomalainen poliittinen äärivasemmisto piti eurooppatieverkon luomista osana Yhdysvaltain ja muiden länsimaiden sotasuunnitelmia Neuvostoliittoa vastaan. Epäilyä tuki se seikka, että eurooppatiesopimuksen ensimmäiset allekirjoittajamaat olivat myös Euroopan maiden turvallisuusyhteistyötä vahvistamaan vuonna 1954 perustetun WEU:n perustajajäseniä. Toisena tärkeänä syynä poisjäännille eurooppatiejärjestelmästä oli se, ettei Suomessa katsottu 1950-luvulla olevan riittäviä resursseja kansainväliset vaatimukset täyttävien valtateiden rakentamiseen.
Suomen ja Ruotsin välisen autolauttaliikenteen alettua ja Suomen liityttyä Euroopan vapaakauppajärjestön (EFTA) liitännäisjäseneksi kansainvälinen liikenne Suomen teillä vilkastui huomattavasti. Suomesta ulkomaille suuntautunut tavaraliikenne kasvoi vuosien 1959 ja 1964 välillä jopa kolminkertaiseksi. Ruotsin liityttyä eurooppatiejärjestelmään vuonna 1962 Suomessa päätettiin seurata perässä. Suomen liittyminen eurooppateiden verkkoon vahvistettiin tasavallan presidentin asetuksella vuonna 1965. Tuolloin eurooppatiejärjestelmään kuului 21 maata ja noin 50 000 tiekilometriä.
Ensimmäisiksi Suomen kautta kulkeviksi eurooppateiksi viitoitettiin seuraavat neljä:
Pohjoismaiden neuvosto sekä Suomen ja Ruotsin välillä liikennöineet laivayhtiöt Silja Line ja Viking Line kampanjoivat voimakkaasti Tukholma–Turku-lauttayhteyden liittämiseksi osaksi eurooppatieverkkoa. Vuonna 1971 lauttareitti sekä tieyhteys Turku–Helsinki–Lappeenranta numeroitiin E3:ksi. Laivayhtiöt maalasivat kookkaat E3-tunnukset autolauttojensa kylkiin heti päätöksen tultua. Tie- ja vesirakennuslaitos laati vuonna 1972 suunnitelman eurooppateiden opasteista, ja valkovihreät E-tiekyltit kiinnitettiin valtateiden varsien liikennemerkkeihin ja opastetauluihin vuoden 1973 aikana.
Luokittelu ja numerointi
Kansainvälinen E-tieverkko koostuu perusteistä, niiden välissä sijaitsevista väliteistä sekä haarautumista ja yhdysteistä. Eurooppateiden yhteydessä yhdystie on eri asia kuin Suomen kansallisessa tieluokitusjärjestelmässä tarkoitettu yhdystie. Perus- ja väliteitä sanotaan myös A-luokan teiksi, ja haarautumia ja yhdysteitä B-luokan teiksi.
Pohjois-eteläsuuntaiset perusteiden numerot päättyvät numeroon viisi ja suurenevat lännestä itään siirryttäessä. Tähänkin sääntöön on kuitenkin poikkeuksia Itä-Euroopan ja Aasian osalta. Itä-länsisuuntaisten perusteiden numerot päättyvät numeroon nolla ja suurenevat pohjoisesta etelään siirryttäessä.
Joissain maissa, kuten Ruotsissa ja Norjassa, eurooppatiet ovat myös osa kansallista tienluokitusjärjestelmää. Siellä eurooppateillä ei siis ole erillistä kansallista tienumeroa.
Eurooppatiet Suomessa
thumb|300px|Suomen eurooppatiet
Suomessa kulkevat seuraavat eurooppatiet :
Suomessa eurooppatiet eivät ole osa tieluokitusjärjestelmää vaan opastuksellinen lisätieto. Eurooppateillä on siis aina myös kansallinen tienumero.
Abdullah I (Jordania)
Abdullah taisteli brittien puolella ensimmäisessä maailmansodassa ja sai Transjordanian läänityksekseen brittien suojeluksessa 1921. Hän neuvotteli brittien kanssa ja maasta tuli itsenäinen emiraatti 25. toukokuuta 1923. Hänen veljestään Feisal ibn Husseinista tuli Irakin kuningas.
Tšernenko
Tšernenko on alun perin ukrainalainen sukunimi. Se on muun muassa seuraavilla henkilöillä:
Abdullah I (Jordania)
Abdullah oli arabijohtajista yksin suhteellisen länsimielinen ja olisi solminut rauhan Israelin kanssa, mutta Arabiliiton jyrkkä vastustus esti tämän. Abdullah haaveili myös Jordanian, Syyrian, Irakin ja osia Palestiinasta käsittävästä hašemiittisesta kuningaskunnasta, mistä syystä etenkään saudit eivät luottaneet häneen.
20. heinäkuuta 1951 Abdullah vieraili Jordanian puoleisessa Jerusalemissa pojanpoikansa prinssi Hussein. Hänen mennessään Al-Aksan moskeijaan temppelivuorella jerusalemilainen räätäli Mustapha Shukri Usho ampui hänet. Salaliittolaiset pelkäsivät kuninkaan tekevän erillisrauhan Israelin kanssa. Pääepäillyt pakenivat Egyptiin.
Abdullahia seurasi hänen poikansa Talal ja vain vuoden kuluttua prinssi Hussein.